Ieri, Curtea Supremă l-a condamnat definitiv pe fostul ministru al Justiţiei, Tudor Chiuariu la trei ani şi şase luni de închisoare cu suspendare în Dosarul Poşta Română.

„În funcţie de preşedinte al Comisiei Juridice nu va putea rămâne. Este o opinie strict personală pentru că o aemenea decizie se ia la nivelul conducerii partidului”, a declarat Crin Antonescu.

„Funcţiile de conducere în Parlament sunt decizii ale partidului, mandatul de parlamentar nu este dat de noi , este dat de cetăţeni şi dacă legea îi dă dreptul să îl păstreze, evident îl va păstra”, a adăugat președintele PNL.